 מרביעית: הט''ז כ' דיין שרף במדינתינו אינו בכלל זה דאפי' לא שתה רביעית מברך ברכה אחרונה דאזלינן בתר שיעור שתיה לרוב בני אדם. אבל המ''א בסי' ק''ץ סק''ד כתב דאפי' ביין שרף צריך שיעור רביעית דלא חלקו בין משקה למשקה ע''ש וכ''כ הרב בעל בית יעקב סי' נ''ז ודחה שם דברי הט''ז ע''ש (וכן פסק בס' אליהו רבה) שיעור רביעית היינו ביצה ומחצה. תמלא כלי יין ותתן לתוכו ביצה ומחצה ומה שיוצא ממנה הוא רביעית. ודוקא ביין שנגדש ע''ג הכלי ואינו יוצא כ''כ אבל במים יוצא יותר לכן יעשה כמ''ש סי' תנ''ו ע''ש. (אבל בספר אליהו רבה מביא בשם מהרי''ל ושל''ה דימלא אפי' במים ע''ש) ובשל''ה כ' דהוא כמעט מלא ב' קליפות מביצת תרנגולת. וכל הדברים משערין בביצים בינונים. מ''א: 